تېرو ۲۴ ساعتونو کې د سرې میاشتې د فعالیتونو خبرونه: کابل: د بګرامیو په ولسوالۍ کې له ۳۹ بېوزلو او اړمنو کورنیو سره د ځان بسیاینې په موخه د ۱۱۷ رأسه اوزو مرسته وشوه، چې هرې کورنۍ ته دوه شیدې ورکوونکې غټې اوزې او یو سېرلی (اوزګوړی) ورکړل شو. پنجشېر: د ښوونیز مرکز له لارې په تېرو ۳ میاشتو کې ۵۰۹ تنه زده کوونکو ته په بېلابېلو برخو کې زده کړې ورکړل شوې دی. په یاده موده کې ۳۶۰ تنه زده کوونکی د زده کړو له بشپړولو وروسته فارغ شوی دی.